AZ ÓRÁK NYOMÁBAN

Helytörténeti séta az V. kerületben

Duna utca🡪 Márc. 15. tér 🡪Váci u.) 🡪Semmelweis u.🡪Astoria 🡪 Egyetem tér



**1. ÁLLOMÁS: Duna utca (Az egykori Tiszti Kaszinó épületének falán látható óra)**

Itt a padokon leülve *olvassuk el a Szitakötőből Marcu András: Az első karóra c. cikkét!*

A cikk alapján a gyerekek megoldanak egy egyszerű feladatot.

*Állítsd időrendi sorrendbe az időméréshez használt eszközöket! Kezd a legkorábbival!*

toronyóra \_\_\_

karóra ­­\_\_\_

napóra \_\_\_

zsebóra \_\_\_

okosóra \_\_\_

**2. ÁLLOMÁS: Március 15. tér**

A gyerekek itt képek segítségével összehasonlíthatják a 19. századi és a mai teret.

*Keressetek hasonlóságokat és különbségeket a régi képek és a mostani állapotok között!*



1870 <http://www.funzine.hu/hu/2015-03-megterites-iii-marcius-15-ter/#prettyPhoto[gallery]/2/>



1950 <http://egykor.hu/budapest-v--kerulet/belvarosi-plebaniatemplom-erzsebet-hid-akkor-es-most/538>

Rögtön feltűnhet nekik a korábban meglévő tornyos Városháza hiánya. Itt arról lehet nekik mesélni, hogy a Városháza tornya tűzfigyelésre és az idő mérésére is szolgált: Tetején az őrök negyedóránként Dicsértessék! kiáltással jelezték az idő múlását (ennek elmulasztása 25 botütéssel járt). A tornyon persze toronyóra is volt.


**3. ÁLLOMÁS: Váci utca 11. (Thonet-ház)**

A házat Lehner Ödön építtette szecessziós stílusban. Eredetileg a Thonet bútorgyártó cég háza volt, kék majolikaborítását (kagyló és delfinmotívumok) a Zsolnay gyár készítette. A cégér mellett van egy szép óra.



<http://nora-bora-nora.blogspot.hu/2016/06/pesti-seta.html>

A városokban egyre több köztéri óra jelent meg, fontossá vált, hogy tudják, mennyi a pontos idő. Nem véletlen, hogy a 19. század második felétől jelennek meg nálunk a részletes vasúti menetrendek.



*Mennyi ideig tartott az út 1922-ben, ha Budapestről Miskolcra utaztam személyvonattal? (6 ó. 12 p.)*

*Ma ez az út szerinted mennyi időt vesz igénybe? (kb. 2 ó. 30 p)*

*Mennyivel volt gyorsabb Miskolcig a gyorsvonat a személyvonatnál? (kb. 1ó 45 p-cel)*

*Személyvonattal mikorra érhettem le leghamarabb Sátoraljaújhelyre, ha már 7.20-kor elindultam? (20.16)*

*Ez utóbbi esetben átszállásra is szükség volt. Hol kellett átszállnom? (Szerencsen)*

**4. ÁLLOMÁS: Semmelweis u. 6. (Vármegyeháza)**

A gyerekek a Vármegyeháza udvarában egy eredeti, a 19. sz. elejéről való napórával találkozhatnak a műemlék épület falán. Itt meg lehet beszélni a napóra és esetleg más ókori eredetű időmérő működési elvét.

*Egy chicagói iskola (Ny.h. 87°) tanulója május 4-én a szomszédos templom falán lévő napórát olvassa le. Az időjelző pálca árnyéka azt mutatja, hogy pontosan 8.00 óra van. Ha ugyanebben az időpontban Budapesten (K.h. 19°) nézne egy napórát, hány órát olvashatna le?*

*(Megoldás: 87+19 = 106°🡪 tudjuk, hogy 1°=4 perc 🡪 106\*4= 7 óra 4 perc 🡪 mivel kelet felé haladunk, így hozzá kell adni ezt a chicagoi időponthoz 🡪 8.00+7 ó 4 p 🡪 15 ó 4 p.)*



[*http://www.mek.oszk.hu/00500/00561/html/budapest.htm*](http://www.mek.oszk.hu/00500/00561/html/budapest.htm)

**5. ÁLLOMÁS: Astoria (ELTE-BTK épülete, Múzeum körút 6-8.)**

Az egyetem épülete mellett látható a város egykor legpontosabb órája, amely több mint 100 éves. Pontossága annak volt köszönhető, hogy össze volt kötve a csillagvizsgálóval. Ma el van kerítve.



<http://prusi.blog.hu/2012/09/25/szazeves_ora_a_muzeum_koruton>

*Te mennyire vagy pontos? Számolj magadban 60-ig, és a végén nézd meg az órád! Mennyit tévedtél?*

**6. ÁLLOMÁS: Egyetem tér (Kisboldogasszony templom – Egyetemi templom)**

A déli harangszót innen közvetítették először a Magyar Rádióban (1928). A déli harangszó történetét is el lehet mesélni a diákoknak.

*A harangszó ma is (főleg vidéken) az idő múlását jelezheti. Próbáld megtalálni a harangozáshoz kapcsolódó totóban a helyes válaszokat!*

*Az első harangszóm általában munkába hívta az embereket, szokása több helyen még megvan. Mikor szólt legelőször a harang?*

*1. 5.00-kor 2. 6.00-kor X. 6.30-kor*

*Az idő múlását is sok helyen a harangütések száma jelzi. Hányat üt a harang akkor, ha már egy fertályóra eltelt?*

*1. egyet 2. kettőt X. hármat*

*A szentmisék előtt ma már csak egyszer harangoznak. Mennyivel szól a harang a szertartások előtt?*

*1. két órával 2. egy órával X. fél órával*

*A harang szól Krisztus kereszthalálának tiszteletére is. Mikor?*

*1. szombat 4 óra 2. péntek 3 óra X. vasárnap 2 óra*

*A déli harangszó az 1456-os nándorfehérvári győzelemre emlékeztet bennünket, ezt a harangozási formát a legtöbben ismerik. Kőszegen azonban 11 órakor harangoznak. Miért?*

*1. egy törökök elleni későbbi győzelem emlékére*

*2. a győzelem híre Kőszegre 11-kor érkezett meg*

*X. A pápai utasítást rosszul fordították*